Seven (filma)

Seven edota Se7en () 1995eko suspentsezko thriller bat da, David Fincher estatubatuar zinema zuzendariarena. Generoari dagokionez, zinema beltzaren, psychothrillerraren eta buddy moviearen artean dago. Gidoigilea Andrew Kevin Walker izan zen; eta antzezleak, Brad Pitt, Morgan Freeman, Gwyneth Paltrow eta Kevin Spacey.

Izenburua zazpi bekatu nagusiei lotua dago.

 Argumentua 

New Yorkeko Hilketa Saileko Somerset tenientea (Morgan Freeman) erretiroa hartzeko zorian dagoen polizia ikertzaile beteranoa da, bere azken kasuan handigura eta izaera sutsuko den David Mills (Brad Pitt) polizia hasiberriarekin lanean ipini dute. Biek elkarlanean zazpi bekatu nagusiak aitzakiatzat hartuta hainbat hilketa egiten ari den serieko hiltzaile psikopata bat (Kevin Spacey) atzeman beharko dute, haren hilketa bakoitzak zazpi bekatu nagusietako banarekin lotura duelarik: lizunkeria, lukurreria, jalekeria, nagikeria, haserrekeria, bekaizkeria eta harrokeria. Biktimen gorpuek hiltzaileak nahita lagatako aztarnak dituzte; hala, jolas buru-hausgarria izateaz gain, katuaren eta txakurraren arteko joko bat bilakatzen da.

 Aktoreak 
 Morgan Freeman: William Somerset detektibe tenientea
 Brad Pitt: David Mills detektibea
 Gwyneth Paltrow: Tracy Mills
 Kevin Spacey: John Doe (bertsio batzuetan ez da kredituetan ageri)
 R. Lee Ermey: Poliziako kapitaina
 Grant Livigni: Poliziako ofiziala
 John C. McGinley: California, SWAT talde bereziko burua
 Julie Araskog: Gould jauna
 Richard Roundtree: Martin Talbot, barrutiko abokatua
 Michael Massee: Massage Parlour Booth klubeko atezaina
 Daniel Zacapa: Taylor detektibea
 Hawthorne James: George, liburutegiko gaueko zaintzailea
 Peter Crombie: O'Neill medikua
 Richard Portnow: Beardsley medikua
 Richard Schiff: Mark Swarr, John Doen abokatua
 Reg E. Cathey: Kolonela
 Andrew Kevin Walker: Hildako gizona
 Lennie Loftin: Polizia
 Leland Orser: Massage Parlour klubeko gizon eroa

 Kanpo estekak 
  Seven filmaren IMDBko fitxa

Kategoria:David Fincherrek zuzendutako filmak
Kategoria:Ameriketako Estatu Batuetako filmak
Kategoria:Suspense filmak
Kategoria:Thrillerrak
Kategoria:Neo-noir
Kategoria:Serieko hiltzaileei buruzko filmak
Kategoria:Psikopatei buruzko filmak
Kategoria:Liburutegietan girotutako filmak
Kategoria:Kultuzko filmak
Kategoria:1995eko filmak